
Ifjúkor: bűnözés és bűnmegelőzés

Kutatási munkám témájaként az ifjúkori bűnözés jelenségének a vizsgálatát, valamint az ellenük fellépő bűnmegelőzési stratégiák ismertetését választottam. Dolgozatomban ismertetem a gyermek- és fiatalkori bűnözés helyzetét Magyarországon, valamint a fiataloknak szóló bűnmegelőzési programokat.
Miért is választottam ezt a témát? Több okból is. Egyrészt személyes érdeklődésem vezérelt, melyet a középiskolai tanulmányaim, valamint a bűnmegelőzési előadások alapoztak meg. Másrészt pedig az a tény, hogy hazánkban nő a gyermek- és fiatalkorú elkövetők, bűnelkövetők aránya, egyre több az iskolai erőszak, valamint az ifjúkorban elkövetett bűncselekmények száma.
A dolgozat célja az ifjúkori bűnözés helyzetének bemutatása hazánkban, valamint a fiataloknak készült bűnmegelőzési programok ismertetése. Célom, hogy rávilágítsak a téma fontosságára, hiszen a probléma, ami előttünk áll nem elhanyagolható. Úgy gondolom, hogy a bűnmegelőzés kiemelten fontos szerepet tölt be a probléma megoldásában.
Dolgozatom alapját képezi a 2000-2010. évek közötti ifjúkori bűnözés elemzése, a legfontosabb bűnmegelőzési stratégiák ismertetése és egy riport Topa Zoltán r. főhadnagy úrral, melyben kifejti személyes véleményét a témáról, valamint ismerteti a Budapesti Rendőr- főkapitányság Bűnmegelőzési Osztály munkáját, jövőbeni terveit. Ezeket összehasonlítva kifejtem személyes véleményemet, javaslataimat és ajánlásaimat a témával kapcsolatban.



